Lolland-Falsters Stifts-Tidende, 1843-10-16
Til Tidens ikke glædelige Tegn, hedder det i Ove Thomsens Avis, hører en ofte fremtrædende Lyst til at tage sig selv tilrette. Naar en saadan Selvtægt rammer en Skyldig, hvem Vedkommende har troet ikke at kunne naae ved Retfærdighedens Haand, kan man ofte finde en slig menneskelig Forvildelse undskyldelig; men enhver Retsindigs Harme maa den vække, naar den, muligen paa en blot Mistanke eller Misforstaaelse, udøves imod en Uskyldig. Et saadant Tilfælde er desværre i denne Tid indtruffet i Odense, idet man hos en anseet og høiagtet Embedsmand ikke alene tvende Nætter efter hinanden har slaaet Vinduerne ind, men endog i en Seddel truet ham med at hans Eiendom siden skal vorde et Rov for Luerne, Man kunde finde en slig Fremgangsmaade forklarlig, muligen i dens første Stadium endog undskyldelig, naar den udøvedes imod en Mand, som benyttede sin Stilling til at chicanere og fortrædige sine Medborgere; men ubegribelig og i høieste Grad hjemfalden til enhver brav Mands Foragt bliver den, naar den, som i dette Tilfælde, rammer en Mand, der vel er bekjendt for, tro og redeligen at opfylde sin Pligt, men derhos ved sin retsindige Characteer og den sande Humanitet, hvormed han kommer Enhver imøde under Udøvelsen af sin Embedspligt, har i en sjelden Grad vundet sine Medborgeres Agtelse saavel i sit offentlige som i sit private Liv. Det er en Selvfølge, at Politiet alvorligen bestræber sig for at komme paa Spor efter Gierningsmanden, og det er at vente at det heri vil finde Understøttelse hos enhver brav Mand, som paa nogensomhelst Maade kan bidrage dertil. Paa andre Steder har man i lignende Tilfælde seet formuende Mænd sammenskyde en klækkelig Sum, eller endog selve Communerne udsætte en saadan, for at lede til Opdagelse af slig Niddingsdaad. Villien dertil vil her sikkert heller ikke mangle hos hver den, hvis Evne tillader det, og som skatter den Fred, hvormed Danmarks Jndvaanere pleie at kunne søge Hvilen efter endt Dagværk. Nu, da vi Alle skulle spare, ere de besynderlige Former hvorunder vore forskjellige collegiale Forvaltninger søge at iværksætte hiin Opgave, visselig meere paafaldende end under det tidligere Regimente, da hiin Grundsætning ikke var udtalt som allerhøieste Maxime. Et Exempel paa hvorledes Sparsommelighed kan blive til Bekostning, kunne vi fremføre i Henseende til Generalitetet. Dette Collegium har paalagt Remontecommissionen ikke at kjøbe de Heste, der skulle leveres Adjutanterne ved Jnfanteribataillonerne til en høiere Priis end 150 Rbd. pr. Stk., medens Prisen for en Gardehest maa naae til 220 Rbd. Nu er det vel i og for sig synderligt, at den Hest, der skal rides af en Officier, bliver befalet at være over 30 pCt. ringere, end den, der bydes en Garderkarl. Men dette fik endda at passere, naar Adjutanthesten opfyldte sin Bestemmelse. Jmidlertid er dette langtfra Tilfældet; thi ved sidste Stilling af Adjutantheste til de herværende Bataillonsadjutanter, blev i det mindste Halvdelen af Generalitetets Godtkjøbsheste casserede. Og da Adjutanterne hverken kunne eller ville løbe tilfods under Corpsøvelserne, blev Resultatet, at de selv maatte forsyne sig med Heste. Men nu kommer Pointet - Generalitetet maatte for hver casseret Adjutanthest daglig betale 3 Rbd. i Godtgjørelse til paagieldende Adjutant. Vi ville gjøre det høie Collegium opmærksom paa, at, naar det i 30 Dage har betalt denne Leie, saa har det betalt en Adjutanthest efter dets egen Taxt, og - saa har det endda ingen Adjutanthest. (Kbhpst.)